open-index/open-wikipedia-markdown huggingface dataset:
Τάκης Χρ. Τσονίδης

Ο **Τάκης Χρήστου Τσονίδης** (Οκτώβριος 1919 - 4 Φεβρουαρίου 2001)  ήταν συγγραφέας και ερασιτέχνης ιστορικός ο οποίος είναι γνωστός για το έργο του με θέμα την ιστορία της Ορεστιάδας.

## Βιογραφικά στοιχεία
Γεννήθηκε τον Οκτώβριο του 1919 στο προάστιο και σιδηροδρομικό τότε σταθμό της Αδριανούπολης, το Κάραγατς. Ο πατέρας του ήταν από τον Κιρσχανά της Αδριανούπολης και η μητέρα του η Χρυσούλα Μαλατάκη από την Κωνσταντινούπολη. Το 1938 -1940 ο Τσονίδης παρακολούθησε τα μαθήματα της Ανωτάτης Σχολής Οικονομικών και Εμπορικών Επιστημών και διέκοψε τις σπουδές του το 1940 στις αρχές του Β´ Παγκοσμίου Πολέμου. Το 1946-1950 υπηρέτησε στον Στρατό ως έφεδρος αξιωματικός του Μηχανικού. Αναγνωρίσθηκε ως αγωνιστής της Εθνικής Αντίστασης 1941-1944. Παντρεύτηκε την Μαρίκα Σταυρίδου και απέκτησαν μαζί τρία παιδιά. Ασχολήθηκε με το εμπόριο σιτηρών, την αλευροβιομηχανία. Στον ελεύθερο χρόνο ασχολούνταν με την συλλογή και καταγραφή ιστορικών  στοιχείων για την ιστορία του τόπου του. Παρουσίασε εκπομπές στον ραδιοφωνικό σταθμό Ορεστιάδος με ομιλίες του για την ανάδειξη της ιστορίας της πόλης και αργότερα σε τηλεοπτικές εκπομπές στην ΕΤ3 και ΝΕΤ. Απεβίωσε στις 4 Φεβρουαρίου του 2001.

## Εργογραφία
* "*Η Ορεστιάδα μας*"  1980
* Μια ιστορική και πνευματική παρακαταθήκη για την πόλη της Ορεστιάδος που συνέβαλε στο να αισθάνονται όλοι οι κάτοικοί της υπερήφανοι για την ιστορία της και κυρίως για τα ίδια τα επιτεύγματά τους από την ημέρα της ίδρυσής της μέχρι τις μέρες μας.
* "*Η Ορεστιάδα και οι κάτοικοί της* "  Επαγγελματικός Οδηγός  1983
* "*Κύριλλος ο ΣΤ΄ Πατριάρχης Κωνσταντινουπόλεως*"  1984
* "*Κύριλλος ο ΣΤ΄ Πατριάρχης Κωνσταντινουπόλεως*"  Β΄Εκδοση 1986
* "*Νέα Ορεστιάς*" Μια ματιά για να την γνωρίσουμε  1989
* "*Το Γένος Καραθεοδωρή*" 1989
* Από την Μπόσνα της Αδριανούπολης… στα παλάτια των Σουλτάνων, στις Πρεσβείες και τα Πανεπιστήμια της Ευρώπης.
* Το Γενεαλογικό δένδρο της οικογένειας των Καραθεοδωρή

## Βραβεύσεις και διακρίσεις
### Εν ζωή
* Μετάλλιο του Πατριάρχου Κυρίλλου του ΣΤ΄ από τον Δήμο Ορεστιάδος.
* 
* Δίπλωμα τιμής και χρυσό μετάλλιο από το Υπουργείο Μακεδονίας Θράκης.
* Δίπλωμα τιμής και χρυσό μετάλλιο της πόλης της Ορεστιάδος από τον Δήμο Ορεστιάδος.

### Μετά θάνατον
* Στις 17η Οκτωβρίου του 2010 αποφασίστηκε από το δημοτικό συμβούλιο της Ορεστιάδος να δοθεί το όνομα του εκλιπόντος σε μια από τις οδούς της πόλης.

## Παραπομπές


## Εξωτερικοί σύνδεσμοι
* Τίτλοι βιβλίων του Τ. Χρ. Τσονίδη στη βιβλιοθήκη της Βουλής των Ελλήνων. Ανακτήθηκε στις 31.05.2017.

Κατηγορία:Έλληνες συγγραφείς του 20ού αιώνα
Κατηγορία:Ιστορικοί του 20ού αιώνα ανά εθνικότητα
Βραβείο Erasmus

Το **βραβείο Erasmus** ή **Praemium Erasmianum** είναι ετήσιο βραβείο που απονέμεται από το διοικητικό συμβούλιο του Ιδρύματος Praemium Erasmianum σε πρόσωπα ή οργανισμούς που έχουν συμβάλει εξαιρετικά στον πολιτισμό, την κοινωνία, ή τις κοινωνικές επιστήμες στην Ευρώπη και στον υπόλοιπο κόσμο. Είναι μια από τις πιο αναγνωρίσιμες διακρίσεις στην Ευρώπη. Το βραβείο πήρε το όνομά του Εράσμου, του ανθρωπιστή της ολλανδικής Αναγέννησης. Ένας από τους οργανισμούς που βραβεύτηκαν ήταν και η κοινότητα της Βικιπαίδειας το 2015.

## Συνολικός κατάλογος βραβευθέντων
[thumb|260x260px|Το βασιλικό παλάτι στο [Άμστερνταμ όπου γίνεται η τελετή της απονομής του βραβείου]]
Οι βραβευθέντες με το βραβείο Εράσμους είναι οι παρακάτω:

## Παραπομπές

## Δείτε επίσης
*:Κατηγορία:Αποδέκτες του βραβείου Erasmus

## Εξωτερικοί σύνδεσμοι
* (Αγγλικά) Επίσημος ιστότοπος του Ιδρύματος Praemium Erasmianum για το βραβείο
*  Η επίσημη ιστοσελίδα του οργανισμού που απονέμει το βραβείο (Αρχειοθετημένη ιστοσελίδα)

Erasmus

Κατηγορία:Ετήσια γεγονότα
Γκερμπεσαίικα

Οικισμοί που έφεραν την ονομασία **Γκερμπεσαίικα**:

* Αγριλιά Αχαΐας, που ονομαζόταν Γκερμπεσαίικα μέχρι το 1955.
* Στεφάνη Αχαΐας, που ονομαζόταν Γκερμπεσαίικα μέχρι το 1955.

## Δείτε επίσης
* Γκέρμπεσι

Κατηγορία:Αποσαφηνίσεις ελληνικών τοπωνυμίων
Βυζαντινή Σύγκλητος

Με την ονομασία **Βυζαντινή Σύγκλητος** εννοούνται:
# Βυζαντινή Σύγκλητος (θεσμός)
# Σύγκλητος (Κωνσταντινούπολη), τα δυο κτίρια που στέγαζαν τη Σύγκλητο στη Κωνσταντινούπολη κατά την περίοδο της Βυζαντινής Αυτοκρατορίας
Δαχτυλίδι Βέρνερ φον Ζίμενς

[thumb|Ο [Βέρνερ φον Ζίμενς προς τιμή του οποίου ονομάστηκε το βραβείο]]
Το **δαχτυλίδι Βέρνερ φον Ζίμενς** (γερμανικά: *Werner-von-Siemens-Ring*) είναι μια από τις υψηλότερες διακρίσεις για τις τεχνολογικές επιστήμες στη Γερμανία.

## Περιγραφή
Απονεμόταν κάθε 3 με 4 έτη από το 1916 έως το 1941, και έπειτα συνέχισε να απονέμεται με το ίδιο τρόπο από το 1952. Το ομώνυμο ίδρυμα που απονέμει το δαχτυλίδι ιδρύθηκε στις 13 Δεκεμβρίου 1916 με την ευκαιρία της επετείου της γέννησης του Βέρνερ φον Ζίμενς. Εδράζεται στο Βερολίνο και διαχειρίζεται από τη *Γερμανική Ομοσπονδία Τεχνικών και Επιστημονικών Συνδέσμων* (*Deutscher Verband Technisch-Wissenschaftlicher Vereine*). Πριν το 1960 η ονομασία του βραβείου ήταν απλώς *δαχτυλίδι Ζίμενς* (*Siemensring*).

Το βραβείο αυτό καθαυτό είναι ένα χρυσό δαχτυλίδι με σμαράγδια και ρουμπίνια τα οποία αναπαριστούν τα φύλλα και καρπούς της δάφνης, και είναι τοποθετημένο μέσα σε μια κασετίνα με το πορτραίτο του Βέρνερ φον Ζίμενς και μια γραπτή αφιέρωση προς τον βραβευθέντα.

Σύμφωνα με τα καταστατικά, η συνολική εποπτεία του συμβουλίου του ιδρύματος ασκείται από τον πρόεδρο της Γερμανίας, ενώ ο πρόεδρος του *Γερμανικού Ινστιτούτου Μετρολογίας* (*Physikalisch-Technische Bundesanstalt*) είναι ο εκτελεστικός διευθυντής του συμβουλίου. Το βραβείο απονέμεται μετά από σύσκεψη και ψηφοφορία του συμβουλίου, και τα μέλη του συμβουλίου είναι επίσης κάτοχοι του δαχτυλιδιού και αντιπρόσωποι των τεχνολογικών και επιστημονικών συνδέσμων.

## Κατάλογος βραβευθέντων
Οι βραβευθέντες είναι όπως παρακάτω:

## Παραπομπές


Κατηγορία:Γερμανοί επιστήμονες
Κατηγορία:Βραβεία επιστήμης και τεχνολογίας
Γιοάν Μπουσκέτς

Ο **Γιοάν Μπουσκέτς** (ισπανικά: *Joan Busquets*, γενν. 1946) είναι διεθνώς αναγνωρισμένος Ισπανός αρχιτέκτονας και πολεοδόμος. Κατέχει έδρες στο Πολυτεχνείο της Καταλονίας και το Harvard Graduate School of Design. Η εταιρία του BAU - Β Arquitectura i Urbanisme SL- έχει την έδρα της στη Βαρκελώνη. Τού απονεμήθηκε το 2011 το Βραβείο Erasmus, «της εξαιρετικής συμβολής ατόμου στον ευρωπαϊκό πολιτισμό, κοινωνία ή κοινωνική επιστήμη», για το εντυπωσιακό και πολυδιάστατο έργο του στον τομέα του πολεοδομικού σχεδιασμού».

## Βίος
Ο Μπουσκέτς γεννήθηκε το 1946 στο Ελ Πρατ δε Λομπρεγάτ, προάστιο της Βαρκελώνης. Το 1969 αποφοίτησε από τη Σχολή Αρχιτεκτονικής του E*scola Tecnica Superior d'Arquitectura de Barcelona (ETSAB)*, του Πολυτεχνείου της Καταλονίας. Ο Μπουσκέτς ήταν καθηγητής πολεοδομίας της Σχολής Αρχιτεκτόνων στο Πολυτεχνείο της Βαρκελώνης από το 1979 μέχρι το 2002. Από το 2002 υπήρξε καθηγητής στο *Harvard Graduate School of Design* και κατέχει την έδρα του καθηγητή της Πρακτικής της Πολεοδομίας και του Σχεδιασμού. Επιπλέον, είναι επισκέπτης καθηγητής σε διάφορα πανεπιστήμια.

Επίσης, ήταν επικεφαλής του Τμήματος Προγραμματισμού του Δήμου της Βαρκελώνης μεταξύ του 1983 και του 1989 και κατά τη διάρκεια των προετοιμασιών για τους Ολυμπιακούς Αγώνες το 1992. 

## Έργα
Επιλογή έργων του Μπουσκέτς:

* Ρυθμιστικό σχέδιο για την πόλη Α Κορούνια, Ισπανία, 2008
* Grotius, Χάγη, 1992–2005
* Forum Visue, Βιζέου, Πορτογαλία, 2003–2005
* Οικιστικό σύμπλεγμα Maquinista και τετράγωνο H1-MAQ, Βαρκελώνη, 1998-2002
* Κοινοτικό κέντρο και Τετράγωνο Ε, Νεσελάντε, Ρότερνταμ, 2002
* Ρυθμιστικό σχέδιο για το Χέλμοντ, 2005
* Ρυθμιστικό σχέδιο για την πόλη Ντελφτ, 1999 - συνεχίζεται
* Έκθεση της Βαρκελώνης - Pedrosa L'Hospitalet de Llobregat, Ισπανία, 1992–1996
* Ρυθμιστικό σχέδιο για την Τουλούζ, 2012-2017

## Εργογραφία
*1992: *Barcelona: Evolución urbanística de una ciudad compacta*, ISBN 978-8476284582
*1994: *Barcelona*, ISBN 978-8471005366
*1999: *La urbanización marginal*, ISBN 978-8483013250
*2008: *Ciutat Vella de Barcelona: Un Passat amb futur*, ISBN  978-8476095669

## Βραβεία και διακρίσεις
Επιλογή βραβείων και διακρίσεων:

* Βραβείο Erasmus, 2011
* Η αρχαία σφραγίδα της πόλης του Τρέντο, 2008
* The Catedra Lluis Barragán, TECM. Γουαδαλαχάρα Μεξικό, 2007
* ICSS Price for building the Chiado in Lisbon, 2001
* Premio Gubbio, Ευρωπαϊκό Βραβείο, 2000
* Εθνικό Βραβείο 1996 για τον ανασχεδιασμό του Τολέδο, 1996
* Ισπανικό Εθνικό Βραβείο Πολεοδομίας για το ρυθμιστικό σχέδιο της Λερίδα, 1985
* Ισπανικό Εθνικό Βραβείο Πολεοδομίας για τον αστικό σχεδιαμσό του Σαντ Γιοζέπ, Βαρκελώνη, 1981

## Παραπομπές σημειώσεις


## Εξωτερικοί σύνδεσμοι
* Bureau BAU
* Laboratori d'Urbanisme de Barcelona

Κατηγορία:Ισπανοί αρχιτέκτονες
Κατηγορία:Ισπανοί πολεοδόμοι
Κατηγορία:Αποδέκτες του βραβείου Erasmus
Βέρνερ Κέγκι (ιστορικός)

Ο **Βέρνερ Κέγκι** (γερμανικά: *Werner Kaegi*, 1901 – 1979) ήταν Ελβετός ιστορικός. 

## Βιογραφία
Ο πατέρας του ήταν ο πάστορας Πάουλ Κέγκι. Με την ενηλικίωση του ο Βέρνερ σπούδασε ιστορία στο πανεπιστήμιο της Ζυρίχης, ιστορία της τέχνης στο πανεπιστήμιο της Λειψίας, και ιταλική λογοτεχνία στο πανεπιστήμιο της Φλωρεντίας. Εγκαταστάθηκε μόνιμα στη Βασιλεία το 1933 όπου και εργάζονταν ως καθηγητής μεσαιωνικής και σύγχρονης ιστορίας στο πανεπιστήμιο της Βασιλείας, θέση που κατείχε μέχρι το 1971. 

Η έρευνα του Κέγκι επικεντρώθηκε κυρίως στη μελέτη των ανθρωπιστικών επιστημών και της ιστορίας των ιδεών. Έγραψε την εξαιρετικά εκτεταμένη βιογραφία του ιστορικού τέχνης του 19ου αιώνα Γιάκομπ Μπούρκχαρντ (*Jacob Burkhardt*), η οποία είχε έκταση 7 τόμων και γράφτηκε από το 1947 έως το 1982. Επίσης μετάφρασε τα έργα του Ολλανδού ιστορικού της τέχνης Γιόχαν Χάιζινχα (*Johan Huizinga*) στα γερμανικά.

Η σύζυγος του ήταν η ρωμαιοκαθολική μυστικιστής και στιγματική Αντριέν φον Σπάιαρ (*Adrienne von Speyr*). Ο θεολόγος Χανς Ουρς φον Μπαλταζάρ (*Hans Urs von Balthasar*) ο οποίος ήταν ο πνευματικός καθοδηγητής της και φίλος της, διατηρούσε ένα σημειωματάριο για πολλά χρόνια στο οποίο κατέγραψε πολλές λεπτομέρειες για τη σχέση της με τον Κέγκι. Το εν λόγω ημερολόγιο αργότερα εκδόθηκε σε 3 τόμους με την ονομασία *Γη και Ουρανός* (*Erde und himmel*).

## Διακρίσεις
Ο Κέγκι τιμήθηκε με το βραβείο Γκότφριντ-Κέλερ και το βραβείο Εράσμους. Επίσης από το 1951 ήταν μέλος της Γερμανικής Ακαδημίας Γραμμάτων και Τεχνών.

## Παραπομπές


Κατηγορία:Ελβετοί ιστορικοί
Κατηγορία:Αποδέκτες του βραβείου Erasmus
Πιερ Μπερνάρ (γραφίστας)

Ο **Πιερ Μπερνάρ** (*Pierre Bernard*, 25 Φεβρουαρίου 1942 – 23 Νοεμβρίου 2015) ήταν Γάλλος γραφίστας. 

## Βιογραφία
Γεννήθηκε στο Παρίσι. Αποφοίτησε το 1964 από την Εθνική Ανωτάτη Σχολή Διακοσμητικών Τεχνών (*École nationale supérieure des arts Décoratifs*) στο Παρίσι. Κατόπιν σπούδασε με υποτροφία στην Ακαδημία Καλών Τεχνών της Βαρσοβίας, ενώ το 1971 ολοκλήρωσε τις σπουδές του στο *Ινστιτούτο Περιβάλλοντος* (*Institut de l'Environnement*) στο Παρίσι. Συμμετείχε ενεργά στις διαδηλώσεις κατά τη διάρκεια της φοιτητικής εξέγερσης του Μάη του 1968, και μετά το τέλος των διαδηλώσεων γράφτηκε στο Κομμουνιστικό Κόμμα της Γαλλίας. Σύντομα αργότερα, το 1970, ο Μπερνάρντ ίδρυσε το Grapus (*Γκράπους*), μια κολεκτίβα σχεδιαστών οι οποίοι ήταν μέλη του κομμουνιστικού κόμματος. 

Ήταν αρχικά μέλος και μετέπειτα ο διευθυντής του *L’Atelier Création Graphique* στο Παρίσι, ενώ μετέπειτα έγινε μέλος της Alliance Graphique Internationale (*Διεθνής Συμμαχία Γραφιστών*) από το 1987. Το 2006 έλαβε το βραβείο Εράσμους για τη συνολική προσφορά του.

## Παραπομπές


Κατηγορία:Γάλλοι σχεδιαστές
Κατηγορία:Αποδέκτες του βραβείου Erasmus
Αλεξάντερ Κινγκ (χημικός)

Ο **Αλεξάντερ Κινγκ** (αγγλικά *Alexander King*, 1909 – 2007) ήταν Βρετανός χημικός μηχανικός, πρωτεργάτης του κινήματος της αειφόρου ανάπτυξης, και συνιδρυτής του Κλαμπ της Ρώμης (*Club of Rome*) μιας ομάδας διανοουμένων που ίδρυσε με τον Αουρέλιο Πετσέι (*Aurelio Peccei*).  

## Νεαρή ηλικία
Ο Κινγκ απεφοίτησε από το σχολείο του Χάιγκεϊτ στο βόρειο Λονδίνο, και κατόπιν σπούδασε χημεία στο Βασιλικό Κολλέγιο Επιστημών του Λονδίνου (*Royal College of Science*) και το Πανεπιστήμιο του Μονάχου. Με την ολοκλήρωση των σπουδών του, ξεκίνησε την ερευνητική του δραστηριότητα στο Κολλέγιο Ιμπίριαλ του Λονδίνου.

## Σταδιοδρομία
Το 1940, άρχισε να εργάζεται ως αναπληρωτής επιστημονικός σύμβουλος στο *Υπουργείο Παραγωγής* του Ηνωμένου Βασιλείου. Ενώ εργαζόταν εκεί, ασχολήθηκε με τις ιδιότητες της χημικής ένωσης διχλωρο-διφαινυλοτριχλωροαιθάνιο την οποία και ονόμασε DDT και πρότεινε τη χρήση του ως εντομοκτόνου.

Κατόπιν ταξίδεψε στις Η.Π.Α, όπου και έγινε ο επικεφαλής της επιστημονικής αποστολής του Ηνωμένου Βασιλείου και ο επιστημονικός ακόλουθος της βρετανικής πρεσβείας στην Ουάσινγκτον. Μετά το πέρας του Β´ Παγκοσμίου Πολέμου, έγινε ο γενικός γραμματέας του κρατικού επιστημονικού συμβουλίου στο Ηνωμένο Βασίλειο, και αργότερα απέκτησε και το πόστο του επικεφαλής επιστημονικού συμβούλου για το τμήμα επιστημονικής και βιομηχανικής έρευνας.

Το 1957 έγινε μέλος της *Ευρωπαϊκής Ομάδας Παραγωγή*ς στο Παρίσι, όπου και παρέμεινε έως το 1974.Στο μεσοδιάστημα, ίδρυσε μαζί με τον Ιταλό βιομήχανο Αουρέλιο Πετσέι το Κλαμπ της Ρώμης το 1968, μια ομάδα διανοουμένων από τους χώρους της βιομηχανίας και των επιστημών το οποίο έχει ως αντικείμενο ενασχόλησης το μέλλον της ανθρωπότητας.

Πέθανε το 2007 στο Λονδίνο.

## Διακρίσεις
* Βραβείο Εράσμους
* Τάξη του Αγίου Μιχαήλ και Αγίου Γεωργίου (*CMG, Order of St Michael and St George*)
* Τάξη της Βρετανικής Αυτοκρατορίας (*CBE, Order of the British Empire*)

## Παραπομπές


## Εξωτερικοί σύνδεσμοι
* The Club of Rome: Beginnings
* Memoirs of a Boffin contains some biographical material on King
* CPTM contains information about Alexander King's autobiography 'Let the cat turn round: one man's traverse of the Twentieth century' published by CPTM, November 2006
*   Profile of Alexander King.

Κατηγορία:Σκωτσέζοι χημικοί
Κατηγορία:Αποδέκτες του βραβείου Erasmus
Κατηγορία:Χημικοί του 20ού αιώνα
Αλεξάντερ Κινγκ (αποσαφήνιση)

Το όνομα **Αλεξάντερ Κινγκ** μπορεί να αναφέρεται στους:

*Αλεξάντερ Κάμπελ Κινγκ (1856-1926), Γενικός εισαγγελέας και ομοσπονδιακός δικαστής των Η.Π.Α.
*Αλεξάντερ Κινγκ (ποδοσφαιριστής) (1871-1957), Σκωτσέζος ποδοσφαιριστής
*Αλεξάντερ Κινγκ (συγγραφέας) (1899-1965), Αμερικανός κωμικός, δοκιμιογράφος και προσωπικότητα της τηλεόρασης
*Αλεξάντερ Κινγκ (χημικός) (1909-2007), Βρετανός χημικός και πρωτεργάτης της αειφόρου ανάπτυξης
*Άλεξ Κινγκ (1975), Άγγλος παίκτης του Ράγκμπι
*Άλεξ Κινγκ (καλαθοσφαιριστής) (1985), Γερμανός καλαθοσφαιριστής
Πιερ Μπερνάρντ (αποσαφήνιση)

Το όνομα **Πιερ Μπερνάρντ** μπορεί να αναφέρεται στους:

*Πιερ Μπερνάρντ (πνευματιστής) (1875–1955), Αμερικανός πνευματιστής και μυστικιστής
*Πιερ Μπερνάρ (ποδοσφαιριστής) (1932–2014), Γάλλος ποδοσφαιριστής
*Πιερ Μπερνάρ (πολιτικός) (1934), Γάλλος πολιτικός
*Πιερ Μπερνάρ (γραφίστας) (1942 - 2015), Γάλλος γραφίστας
*Πιερ Μπερνάρ-Ραϊμόν (1944), Γάλλος γερουσιαστής
*Πιερ Μπερνάρ (ράγκμπι) (1989), Γάλλος παίκτης του ράγκμπι
*Πιερ Μπερνάρντ (κωμικός), Αμερικανός σχεδιαστής και κωμικός
Βέρνερ Κέγκι (αποσαφήνιση)

Το όνομα **Βέρνερ Κέγκι** μπορεί να αναφέρεται στους παρακάτω:

* Βέρνερ Κέγκι (ιστορικός) (1901–1979), Ελβετός ιστορικός
* Βέρνερ Κέγκι (νομικός) (1909–2005), Ελβετός νομικός
* Βέρνερ Κέγκι (συνθέτης) (1926), Ελβετός μουσικοσυνθέτης
Discoverer 24

Ο **Discoverer 24** ή **Corona 9018A** ήταν αμερικανικός κατασκοπευτικός δορυφόρος ο οποίος εκτοξεύτηκε το 1961 αλλά δεν τέθηκε σε τροχιά. Ήταν τύπου KH-5 Argon και βασίζονταν σε στάδιο πυραύλου Agena-B.

## Αποστολή
Εκτοξεύτηκε από την Αεροπορική Βάση Βάντενμπεργκ στις 8 Ιουνίου 1961 (21:16 UTC) με πύραυλο Thor DM-21 Agena-B. Παρουσιάστηκε βλάβη στο ηλεκτρικό σύστημα του πυραύλου κατά την διάρκεια της ανόδου του, η οποία επηρέασε το σύστημα πλοήγησης με συνέπεια ο Discoverer 24 να μην μπει σε τροχιά.

Ο τεχνητός δορυφόρος, δορυφόρος, μάζας 1150kg, ήταν εξοπλισμένος με κάμερα εστιακής απόστασης 76 mm και μέγιστης ανάλυσης 140 m. Οι εικόνες θα καταγράφονταν σε φιλμ των 127 mm το οποίο θα επέστρεφε στην Γη για ανάλυση με ειδική κάψουλα επανεισόδου.

## Δείτε επίσης
* Διαστημικές αποστολές το 1961

## Παραπομπές


Κατηγορία:Δορυφόροι Discoverer
Κατηγορία:Διαστημικές αποστολές το 1961
Τέσα Χόφμαν

Η **Τέσα Χόφμαν** (*Tessa Hofmann*) ή Τ. Σαββίδη (*Τ. Savvidis*, γενν. 15 Δεκεμβρίου 1949, Bassum, Κάτω Σαξονία) είναι ειδική στις Αρμενικές σπουδές και την κοινωνιολογία, διδάκτωρ, ερευνήτρια στο Ελεύθερο Πανεπιστήμιο του Βερολίνου.

## Βιογραφία
Σπούδασε Σλαβικές Γλώσσες και Λογοτεχνία, Αρμενικές σπουδές και κοινωνιολογία στο Ελεύθερο Πανεπιστήμιο του Βερολίνου.

Η Χόφμαν  είναι μέλος της Εταιρείας για τους Απειλούμενους Πληθυσμούς. Είναι επίσης  πρόεδρος της Ομάδας Εργασίας "Επιβεβαίωση"  - Ενάντια στη Γενοκτονία,  (Working Group for Affirmation,  Arbeitsgruppe Anerkennung – AGAhttp://www.aga-online.org/aboutus/index.php?locale=en) .  Συμμετέχει ενεργά στη διεθνή πρωτοβουλία "Μιλώντας με μια φωνή!» για την αναγνώριση της Αρμενικής, Αραμαϊκής και  Ελληνικής  Γενοκτονίας. Είναι συγγραφέας πάνω από μιας  δεκάδας βιβλίων για την αρμενική ιστορία και τον πολιτισμό. Είναι επίτιμη καθηγήτρια στο Πανεπιστήμιο *Hrachia Acharian*, του Ερεβάν (2002).
Είναι εκδότρια του *Takibat, Tehcir Ve IMHA* (2013), την τουρκική έκδοση της αρχικά  γερμανικής συλλογικής μονογραφίας (2004,  2η, αναθεωρ. έκδοση 2007) για τη γενοκτονία των χριστιανών κατά τη διάρκεια της τελευταίας δεκαετίας της οθωμανικής κυριαρχίας .

## Εκδόσεις, συγγραφική δραστηριότητα
* Persecution, Expulsion and Annihilation of the Christian population in the Ottoman Empire, 1912-22.
* " Annihilation, Impunity, Denial: The Case Study of the Armenian Genocide in the Ottoman Empire (1915/16) and Genocide Research in Comparison." Διάλεξη στην Ιαπωνία, στο πρόγραμμα "Comparative Genocide Studies", University of Tokyo, 27 March 2004.
* " Armenians in Turkey today: a critical assessment of the situation of the Armenian minority in the Turkish Republic ". Brussels, 2002.
* Έχει επιμεληθεί μαζί με άλλους το βιβλίο *[https://kars1918.wordpress.com/2012/09/13/the-genocide-of-the-ottoman-greeks/The Genocide of the Ottoman Greeks*, Εκδόσεις Aristide D. Caratzas/ Melissa International Ltd.  Νέα Υόρκη.]
* Tessa Hofmann, (Tessa Savvidis)  Annäherung an Armenien: Geschichte und Gegenwart,  Verlag C.H.Beck, Μόναχο 2006, αρχική έκδοση 1997. Στη γερμανική.

## Πηγές


Κατηγορία:Έλληνες κοινωνιολόγοι
Κατάλογος πέτρινων γεφυρών Περιφερειακής Ενότητας Καστοριάς

Τα πέτρινα γεφύρια είναι σημαντικότατο κομμάτι της παραδοσιακής Καστοριανής αρχιτεκτονικής. Συναντώνται σε όλο το νομό και εντυπωσιάζουν με τις ιδιαίτερες δυνατότητες των κατασκευαστών τους. Τα πιο γνωστά είναι το γεφύρι της Ζούζουλης, το γεφύρι της Κορομηλιάς, το γεφύρι Κουσιουμπλή και το γεφύρι στο Μπερίκι.

## Γεφύρι Ζούζουλης
Βρίσκεται σε απομακρυσμένη περιοχή στο νοτιότερο άκρο του νομού Καστοριάς, είναι κτισμένο πάνω από τα νερά του ζουζουλιώτικου ρέματος και συνδέει τον Σμόλικα με το Βόιο. Είναι μονότοξο, έχει μήκος 25 μέτρα και ύψος 7 μέτρα. Κατασκευάστηκε το 1880 από τεχνίτες με καταγωγή τα μαστοροχώρια της Κόνιτσας. Η κατασκευή του χρηματοδοτήθηκε είτε από έναν αγωγιάτη, στη μνήμη του αδερφού του που πνίγηκε στο ποτάμι, είτε από κάποιον άρχοντα που, συγκινημένος από τον πνιγμό ενός κοριτσιού, θέλησε να κατασκευάσει τη γέφυρα.

## Γεφύρι Κουσιουμπλή
Το γεφύρι του Κουσιουμπλή εντοπίζεται ανάμεσα στους ορεινούς όγκους του Βοΐου και του Σμόλικα στο ζουζουλιώτικο ρέμα, ενώ συνέδεε παλαιότερα τα χωριά Ζούζουλη και Επταχώρι, τη Φούρκα και τα βοσκοτόπια τού Προφήτη Ηλία και του Κούτσουρου. Είναι μονότοξο, έχει άνοιγμα τόξου 14 μέτρα, ύψος 8 μέτρα, συνολικό μήκος 33 μέτρα και πλάτος 2,40 μέτρα. Χτίστηκε στα τέλη του 18ου και τις αρχές του 19ου αιώνα από τους Επταχωρίτες μάστορες Γεώργιο Δήμο, Τσιαμοχρήστο, και τους αδερφούς Γαλάνη, στην τοποθεσία Φράξο, στα πρώτα χιλιόμετρα του δρόμου που ενώνει το Επταχώρι με τη Ζούζουλη.

## Γεφύρι Μπερίκι ή Δενδροχωρίου
Το γεφύρι στο Μπερίκι είναι μονότοξο, με άνοιγμα 16 μέτρων, ύψος 8,7 μέτρων, μήκος 26 μέτρα και πλάτος 3 μέτρα. Το άνοιγμα του τόξου του σχηματίζει καμάρα σε σχήμα σχεδόν τέλειου κύκλου. Κατασκευάστηκε από τον αρχιμάστορα Σδρόλιο, ο οποίος καταγόταν από το χωριό Ντέμπενι (σημερινό Δενδροχώρι), πιθανώς το 1866. Δίπλα στο γεφύρι υπήρχε, ενδεχομένως, ένας νερόμυλος και ένα χάνι. Κατά πάσα πιθανότητα από εκεί προήλθε το όνομα της περιοχής (χάνι Μπερίκι). Βρίσκεται δίπλα στον κάθετο άξονα της Εγνατίας Οδού (προς Αλβανία) λίγο μετά την διασταύρωση προς Δενδροχώρι. Σύμφωνα με τοποθετημένες πινακίδες, από εκεί ξεκινάει το Ορειβατικό μονοπάτι Κορομηλιάς - Σιδηροχωρίου.

## Γεφύρι Κορομηλιάς
Το γεφύρι της Κορομηλιάς είναι κτισμένο ένα περίπου χιλιόμετρο βόρεια από το χωριό Κορομηλιά Καστοριάς, πάνω στον Λαδοπόταμο (ή Βίστριτσα ή Λιβαδοπόταμος) παραπόταμο του Αλιάκμονα. Είναι μονότοξο και έχει μήκος 26 μέτρα, πλάτος 3 μέτρα, ύψος 8,7 μέτρα και άνοιγμα τόξου 16 μέτρα ενώ παλιότερα ένωνε την Κορομηλιά με το Δενδροχώρι. Κτίστηκε το 1865 από Γάλλους τεχνικούς που ήταν στην υπηρεσία του Οθωμανικού Στρατού, κι αποτελείται από ασβεστόλιθο και σχιστολιθικές μαυρόπλακες.

## Παραπομπές


## Πηγές
* Τουριστικός οδηγός Καστοριάς, Νομαρχιακή Αυτοδιοίκηση Καστοριάς
* Μακεδονικά Γεφύρια, Γεώργιος Π. Τσότσος, Εκδόσεις UNIVERSITY STUDIO PRESS, Θεσσαλονίκη, 1997, ISBN	9789601205878

Κατηγορία:Γέφυρες στη Δυτική Μακεδονία
Fosscomm

Το **[https://fosscomm.gr/ FOSSCOMM]** (Free and Open Source Software Communities Meeting) είναι ένα συνέδριο που περιστρέφεται γύρω από το Ελεύθερο λογισμικό και το λογισμικό ανοιχτού κώδικα και αφορά προγραμματιστές, κοινότητες ανοιχτού λογισμικού και λοιπούς ενδιαφερόμενους. Κατά καιρούς έχει φιλοξενηθεί σε πολλές πόλεις της Ελλάδας και στοχεύει στην προώθηση της χρήσης FOSS (Free and Open Source Software) συγκεντρώνοντας όλους τους ενδιαφερόμενους με αφορμή ένα πανελλαδικό γεγονός.

## Δομή
Η εκδήλωση λαμβάνει χώρα κατά τη διάρκεια Σαββατοκύριακου, και περιλαμβάνει παρουσιάσεις από διακεκριμένα μέλη του ελληνικού Ελεύθερου Λογισμικού (όπως το Fedora Project Greece) και Ανοικτού Λογισμικού (Ubuntu-gr, Chania LUG, κλπ), καθώς και εργαστήρια για διάφορα έργα ελεύθερου και ανοιχτού λογισμικού. Η παρακολούθηση του FOSSCOMM είναι δωρεάν και όλα τα έξοδα καλύπτονται από χορηγούς και δωρεές. Το συνέδριο οργανώνεται και λειτουργεί αποκλειστικά από εθελοντές, σύμφωνα με την μη εμπορικού χαρακτήρα, με επίκεντρο τη κοινότητα φύση της εκδήλωσης.

## Εκδηλώσεις

## Παραπομπές


Κατηγορία:Ελεύθερο λογισμικό
Ένα αστείο κορίτσι

Ο τίτλος ***Ένα αστείο κορίτσι*** μπορεί να αναφέρεται σε κάποιο από τα παρακάτω.

* ''Ένα αστείο κορίτσι'' (ταινία, 1968)
* ''Ένα αστείο κορίτσι'' (ταινία, 1970)
Παλιατζήδικα Πειραιά

thumb|280px|Κυριακάτικο παζάρι στα Παλιατζήδικα

Τα **Παλιατζήδικα** είναι μια μικρή συνοικία του Πειραιά σε μια στενή ζώνη περίπου 1 χιλιομέτρου γύρω από τις γραμμές της γραμμής 1 από την Καπνοβιομηχανία του Κεράνη έως την είσοδο του Αμαξοστασίου του Μετρό και την πλατεία Ιπποδάμειας γνωστή για το μεγάλο Κυριακάτικο παζάρι.

## Θέση


Βορειοδυτικά: Παπαστράτος
Βόρεια: Λεύκα
Βορειοανατολικά: Λεύκα


Δυτικά: Λεμονάδικα

**Παλιατζήδικα**
Ανατολικά: Γούβα του Βάβουλα
 Νοτιοδυτικά: Δημοτική αγορά
Νότια: Δημοτική αγορά
Νοτιοανατολικά: Γούβα του Βάβουλα


Συνορεύουν βόρεια με την Λεύκα, νότια με την Δημοτική αγορά, ανατολικά με την Γούβα του Βάβουλα και δυτικά με τα Λεμονάδικα. Τα όρια της περιοχής είναι η Οδός Ομηρίδου Σκυλίτση στα βόρεια και η Οδός Αλιπέδου στα νότια στο μέσο διασχίζεται από τις γραμμές της γραμμής 1 του Μετρό.

## Χαρακτηριστικά

thumb|280px|Οδός Ομηρίδου Σκυλίτση στα Παλιατζήδικα
[thumb|280px|Είσοδος Αμαξοστασίου [Μετρό Αθήνας|Μετρό Παλιατζήδικα]]

Η περιοχή είναι αρκετά υποβαθμισμένη στην Οδό Αλιπέδου κυριαρχούν οι παλιές εγκαταλελειμμένες κυρίως βιομηχανίες κατά μήκος των γραμμών του Ηλεκτρικου ενώ στην Οδό Ομηρίδου Σκυλίτση  κυριαρχούν τα παλαιοπωλεία και τα μικρά καταστήματα. Το μεγάλο παζάρι του Πειραιά το οποίο γινόταν μέχρι το 1968 στην Δημοτική Αγορά μετά την κατεδάφιση της από τον δήμαρχο Σκυλίτση μεταφέρθηκε στα Παλιατζίδικα. Το παζάρι πραγματοποιείται κάθε Κυριακή με μεγάλη συγκέντρωση κόσμου για φθηνές αγορές μεταχειρισμένων ειδών, συμμετέχουν άνθρωποι ιδιαίτερα από τις κατώτερες λαϊκές τάξεις και αλλοδαποί. Κομβικό σημείο της συνοικίας είναι η πλατεία Ιπποδάμειας με την είσοδο του Αμαξοστασίου του Ηλεκτρικού στο οποίο βρίσκεται ο Τερματικός σταθμός. 

## Πηγές

*Φωτογραφικό Λεύκωμα "Νεοκλασσικά σπίτια της Αθήνας και του Πειραιά", Στέλιου Σκοπελίτη

## Εξωτερικοί σύνδεσμοι

*Το παζάρι του Περαιά
*Ο ΠΕΙΡΑΙΑΣ ΤΟΥ ΣΤΕΛΙΟΥ ΣΚΟΠΕΛΙΤΗ

Κατηγορία:Συνοικίες και περιοχές του Πειραιά
Μαγούλα Λάρισας

Η **Μαγούλα** (Τοπική Κοινότητα Μαγούλας - Δημοτική Ενότητα ΠΟΤΑΜΙΑΣ), ανήκει στον Δήμο Ελασσόνας της Περιφερειακής Ενότητας Λάρισας που βρίσκεται στην Περιφέρεια Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα «Καλλικράτης». Μέχρι το 2010 η Μαγούλα ανήκε στο τοπικό διαμέρισμα Μαγούλας, του πρώην δήμου ΠΟΤΑΜΙΑΣ του Νομού ΛΑΡΙΣΗΣ.

Ο οικισμός Μαγούλα κατοικείται από 243 κατοίκους, απέχει 15 χιλιόμετρα από την πόλη της Ελασσόνας και έχει υψόμετρο 176 μέτρα από την επιφάνεια της θάλασσας. Οι κάτοικοι του χωριού ασχολούνται με την γεωργία (κυρίως καλλιέργεια καπνού) και την κτηνοτροφία.  

## Πηγές
*

Κατηγορία:Χωριά της περιφερειακής ενότητας Λάρισας
Κατηγορία:Δήμος Ελασσόνας
Δολοφόνος χωρίς αμοιβή

Το ***Δολοφόνος χωρίς αμοιβή*** (1958) είναι θεατρικό έργο του Ευγένιου Ιονέσκο.

## Αρχική ιδέα
Η ιδέα μιας «λαμπερής πολιτείας» ή ενός υπερβατικού άλλου κόσμου είναι κοινό θέμα σε πολλά έργα του Ιονέσκο. Ο Ιονέσκο είχε μια υπερβατική εμπειρία στην παιδική του ηλικία, όμοια με την ιστορία που αφηγείται ο Μπερανζέ στην αρχή του έργου, κατά την οποία ο Ιονέσκο ένιωσε ότι σηκωνόταν πάνω από το έδαφος και τα πάντα γύρω του έγιναν λαμπερά. Η ανακάλυψη του δολοφόνου από τον Μπερανζέ αντανακλά την αίσθηση απογοήτευσης του Ιονέσκο μετά την υπερβατική εμπειρία του.

## Υπόθεση
Στον *Δολοφόνο χωρίς αμοιβή*, ο Μπερανζέ, ο καθημερινός καταπιεσμένος άνθρωπος του Ιονέσκο, ανακαλύπτει μια ιδανική «λαμπερή πολιτεία». Η έξαρση που αισθάνεται ο Μπερανζέ στην πόλη του φωτός διακόπτεται απότομα από την ανακάλυψη ότι η πόλη στοιχειώνεται από ένα δολοφόνο, ο οποίος πνίγει τα θύματά του σε μια πισίνα, αφού τα προσελκύσει εκεί προσφέροντάς τους να τους δείξει μια «φωτογραφία του συνταγματάρχη». Ο Μπερανζέ αφήνει τη λαμπερή πολιτεία αφού η Ντάνι (Dany), μια γυναίκα την οποία ερωτεύεται αμέσως και πιστεύει ότι είναι αρραβωνιασμένος μαζί της, δολοφονείται, κι έτσι ο Μπερανζέ ξοδεύει μεγάλο μέρος του έργου για να εντοπίσει τον δολοφόνο. Στο τέλος του έργου, συναντά τον δολοφόνο, έναν άνδρα μικροκαμωμένο και από όλες τις απόψεις κατώτερο της φυσικής κατάστασης του Μπερανζέ. Σε ένα μακρύ κλιμακούμενο λόγο, όμοιο του λόγου στο τέλος του Ρινόκερου, ο Μπερανζέ προσπαθεί να πείσει τον δολοφόνο πως ο φόνος είναι ανήθικος, χρησιμοποιώντας πολλά επιχειρήματα και αιτιολογήσεις, που κυμαίνονται από τον ανθρωπισμό στον πατριωτισμό, στον Χριστιανισμό, στον μηδενισμό. Εν τέλει συμπεραίνει πως δεν υπάρχει ελπίδα και είναι μάταιο να προσπαθήσει να μεταπείσει τον δολοφόνο.

## Ασάφεια και αντίφαση
Είναι ασαφές αν ο Μπερανζέ πράγματι πεθαίνει στο τέλος του έργου. Εμφανίζεται σε διάφορα άλλα έργα, και είναι αβέβαιο αν αυτά διαδραματίζονται πριν ή μετά τον *Δολοφόνο χωρίς αμοιβή*. Φυσικά, η αντίφαση των γεγονότων είναι ένα από τα πιο κοινά θέματα του Ιονέσκο, και πολλές άλλες λεπτομέρειες για τον Μπερανζέ έρχονται σε αντίφαση με άλλα έργα (πιο εξώφθαλμα ίσως στο *Ο βασιλιάς πεθαίνει*, στο οποίο ο Μπερανζέ είναι ένας ετοιμοθάνατος βασιλιάς).

Δολοφονος χωρις αμ
Δολοφονος χωρις αμ
Επαρχία Δακίας Μεσογείου

μικρογραφία|Χάρτης των βόρειων Βαλκανίων κατά τον 6ο αιώνα, συμπεριλαμβανομένων της διοίκησις Δακίας και των επαρχιών της
Η **Επαρχία Δακίας Μεσογείου ή Εσωτερική Δακία** (*[[λατινικά]] : Dacia Mediterranea ή Dacia Interior*) ήταν επαρχία της Ρωμαϊκής αυτοκρατορίας και αργότερα της πρώιμης Ανατολικής Ρωμαϊκής αυτοκρατορίας.  Η επαρχία κατελάμβανε εδάφη της σημερινής Σερβίας και Βουλγαρίας και συγκεκριμένα στα νότια του Δούναβη και εδάφη της πρώην επαρχίας Άνω Μοισίας.

Δημιουργήθηκε με τις μεταρρυθμίσεις του Διοκλητιανού τον 3ο αιώνα και την διάσπαση της επαρχίας της Αυρηλιανής Δακίας στην Δακία Μεσόγειο με πρωτεύουσα την Σερδική και την Δακία Παραποτάμιο με πρωτεύουσα την Ραταλία. Διοικητικά ανήκε στην Υπαρχία του Ιλλυρικού και την Διοίκηση Δακίας. Η επαρχία αρχικά περιελάμβανε τα εδάφη της Δαρδανίας, και τμήμα της Θράκης, την Σερδική και την Παυταλία.

Σημαντικότερες πόλεις της επαρχίας αναφέρονται η Γερμάνια, η Ναισσός, η Ιουστινιανή Πρώτη, η Ρεμεσιάνα, η Βελεμούσντο, η Παυταλία.

## Παραπομπές


Κατηγορία:Ρωμαϊκές επαρχίες
Κατηγορία:Επαρχίες της Βυζαντινής Αυτοκρατορίας
Κατηγορία:Μεσαιωνική ιστορία της Βουλγαρίας
Κατηγορία:Μεσαιωνική ιστορία της Σερβίας
The Wall Street Journal

Η ***The Wall Street Journal*** () είναι μια αγγλόφωνη διεθνής ημερήσια εφημερίδα οικονομικού περιεχομένου, η οποία εκδίδεται στην Νέα Υόρκη. Εκδίδεται έξι ημέρες την εβδομάδα από την εταιρία Dow Jones & Company, που είναι τμήμα της εταιρίας News Corp, μαζί με τις The Wall Street Journal Asia και The Wall Street Journal Europe. Η *The Wall Street Journal* είναι η μεγαλύτερη σε κυκλοφορία εφημερίδα των Ηνωμένων Πολιτειών. Σύμφωνα με την Alliance for Audited Media, έχει κυκλοφορία περίπου 2,4 εκατομμυρίων φύλλων (συμπεριλαμβανομένων 900.000 συνδρομητών), σύμφωνα με στοιχεία του Μαρτίου του 2010 σε σύγκριση με τα 1,7 εκατομμύρια της *[[USA Today]]*. Η εφημερίδα έχει κερδίσει 38 Βραβεία Πούλιτζερ, με πιο πρόσφατο εκείνο του 2019, και το όνομά της προέρχεται από την οδό Γουόλ Στριτ στην καρδιά του χρηματοοικονομικού κέντρου της Νέας Υόρκης. Η εφημερίδα εκδίδεται συνεχώς από την πρώτη της έκδοση από τους Τσαρλς Ντόου, Έντουαρντ Τζόουνς και Τσαρλς Μπέργκστρεσερ στις 8 Ιουλίου του 1889. 

Η The Wall Street Journal είναι από τις μεγαλύτερες εν κυκλοφορία εφημερίδες στις Ηνωμένες Πολιτείες της Αμερικής. Τον Ιανουάριο του 2020 αριθμούσε πάνω από 2,2 εκατομμύρια συνδρομητές.

## Παραπομπές


## Εξωτερικοί σύνδεσμοι
* 
* 

Κατηγορία:Εφημερίδες με τόπο έκδοσης τη Νέα Υόρκη
Κατηγορία:Εφημερίδες στην αγγλική γλώσσα
Γιώτα Νέγκα

Η **Γιώτα Νέγκα** (Αθήνα, 31 Αυγούστου 1964) είναι Ελληνίδα τραγουδίστρια της ελληνικής λαϊκής και έντεχνης μουσικής σκηνής.

## Βιογραφία
Γεννήθηκε στην Αθήνα και μεγάλωσε στο Αιγάλεω. Το επώνυμό της είναι Τσεγρένη.

To 2003 κυκλοφόρησε το cd single *Με τα μάτια κλειστά*, σε μουσική και στίχους του Παναγιώτη Καλαντζόπουλου, η πρώτη της μεγάλη επιτυχία. Την επόμενη χρονιά  κυκλοφορεί ο πρώτος προσωπικός της δίσκος *[[Το βέλος]]* με τραγούδια του Βαγγέλη Κορακάκη. Το 2007 κυκλοφορεί ο δίσκος *[[Έχω άνθρωπο]]* σε στίχους Θοδωρή Γκόνη και μουσική Κώστα Λειβαδά, από τον οποίο ξεχώρισε το ομώνυμο τραγούδι. 

Το 2014 συνεργάζεται με το συνθέτη Θέμη Καραμουρατίδη στο δίσκο *Καινούριο Φιλί* σε στίχους Λήδας Ρουμάνη, Γεράσιμου Ευαγγελάτου, Οδυσσέα Ιωάννου. Την επόμενη χρονιά κυκλοφορεί η δεύτερη δισκογραφική συνεργασία τους, ο "Τελευταίος Εαυτός", σε στίχους Οδυσσέα Ιωάννου.

Στα τέλη του 2017 ανακοινώνεται η συνεργασία της με την Panik Entertainment Group, υπό το label της Panik Oxygen, η οποία εγκαινιάζεται με το single "Ήταν Μαζί Σου". Ακολουθεί το "Οξυγόνο", με συνθέτη το Νίκο Μερτζάνο και στιχουργό το Νίκο Μωραΐτη, το οποίο, από την πρώτη μέρα της κυκλοφορίας του έγινε το έντεχνο τραγούδι με τις περισσότερες ραδιοφωνικές μεταδόσεις καθημερινά και απέκτησε διεθνές remix από το ντουέτο παραγωγών Dreamers Inc & ThroDef. Συνεχίζοντας τη συνεργασία με τους δύο δημιουργούς, παρουσίασε τα τραγούδια "Βρες Μου Έναν Άλλο",  που «έντυσε» τους τίτλους της καθημερινής σειράς "Ελεύθερη Σχέση" του Open TV και το μετα-νησιώτικο "Δυο Νησιά".

## Δισκογραφία

### Προσωπική Δισκογραφία

* Με τα Μάτια Κλειστά (2003) [cd single]
* Το Βέλος (2004)
* Έχω άνθρωπο (2007)
* Καινούριο Φιλί (2014)
* Τελευταίος Εαυτός (2015) 
*Αυτό που θελεις στη ζωή το καταφέρνεις 2020 Panik entertainment group

### Συμμετοχές σε δίσκους ''(ενδεικτικά)''

* Παραμύθι με λυπημένο τέλος - Μιλτιάδης Πασχαλίδης (1995) 
* Αγαπημένη Πολιτεία - Πνευματικό Κέντρο Νέας Ιωνίας (1998)
* Φυλακή με ορθάνοιχτη πόρτα - Οδυσσέας Τσάκαλος (2004)
* Του Μάγου τα Παιχνίδια - Ελένη Τσαλιγοπούλου (2005)
*Ψωμί και Εφημερίδα - Μιλτιάδης Πασχαλίδης (2007), "*Τώρα που είδα τα όνειρά σου*"
*Συντομογραφίες - Βασίλη Δημητρίου & Γιάννη Κακουλίδη, Μανώλης Μητσιάς (2011), "*Κι Εγώ Να Λιώνω*" " *Τώρα Είσαι Μια Φωτογραφία*"
*'Εχω Ένα Σχέδιο - Θέμης Καραμουρατίδης (2011), "*Θρυψαλάκι*"
*Η Συννεφιά Περνάει Με Παρέα - Δημήτρης Μπάσης (2011), "*Είχαμε Όνειρα Μεγάλα*"
*Ό,τι Αγαπάς Δεν Τελειώνει - Μιλτιάδης Πασχαλίδης (2015)
* Της Ζωής Μου Τα Τραγούδια - Συναυλία Στο Μέγαρο Μουσικής - Χρήστος Νικολόπουλος (2015)
*Τραγούδια Που Ζούνε Λαθραία - Μιλτιάδης Πασχαλίδης (2017), "*Ανεπίδοτο*"
*Η Ταράτσα του Φοίβου - Φοίβος Δεληβοριάς (2018), "*Παράξενη κοπέλα*"
*20 Χρόνια - Μια Βραδυά με Φίλους στην Τεχνόπολη Δήμου Αθηναίων - Δημήτρης Μπάσης (2018)

## Singles
* Με τα Μάτια Κλειστά (2003)
* Αγάπη στις Επαναλήψεις (2014)
* Το Δίκιο Μου (2014)
* Όνομα Δισύλλαβο (2014)
* Τα Τραγούδια που Λες (2015)
* Δε Με Κρατάει Ό,τι Θυμάμαι (2015)
* Ήταν Μαζί Σου (2017)
* Ανοιχτοί Λογαριασμοί (2017)
* Οξυγόνο (2018)
*Βρες Μου Έναν Άλλο (2018)
*Δυο Νησιά (2019)

## Παραπομπές


Κατηγορία:Ελληνίδες τραγουδίστριες
Κατηγορία:Λαϊκοί τραγουδιστές
Βαλκανικό Πρωτάθλημα Ημιμαραθωνίου 2012

Το **Βαλκανικό Πρωτάθλημα Ημιμαραθωνίου 2012** ήταν η 1η διοργάνωση του Βαλκανικού Πρωταθλήματος Ημιμαραθωνίου, που διοργανώθηκε υπό την εποπτεία της Ένωσης Βαλκανικών Ομοσπονδιών Στίβου. Η διοργάνωση πραγματοποιήθηκε στην Καβάρνα, στη Βουλγαρία, την 1η Σεπτεμβρίου του 2012.

Στο πρωτάθλημα διεξήχθησαν μόνο αγώνες ανδρών και γυναικών και όχι ομάδων. Συμμετείχαν 16 αθλητές, 7 άνδρες και 9 γυναίκες από 9 χώρες της Ένωσης. Πρωταθλητής στους άνδρες αναδείχθηκε ο Γκεοργκίτα Βιτάλιε με επίδοση 1:10:48, από τη Μολδαβία και πρωταθλήτρια στις γυναίκες η Σλαντιάνα Περούνοβιτς με επίδοση 1:22:41, από το Μαυροβούνιο. Αυτές οι επιδόσεις αποτέλεσαν ταυτοχρόνως και τα πρώτα ρεκόρ του πρωταθλήματος. 

Η διοργάνωση αυτή χρησίμευσε ως προετοιμασία των αθλητών για το Παγκόσμιο Πρωτάθλημα Ημιμαραθωνίου που πραγματοποιήθηκε στην ίδια πόλη στις 6 Οκτωβρίου.

## Κάτοχοι μεταλλίων

## Αποτελέσματα Αγώνα
### Ανδρών

### Γυναικών
thumb|Η Πρωταθλήτρια στις γυναίκες, Σλαντιάνα Περούνοβιτς.

## Μετάλλια ανά χώρα

## Συμμετέχουσες χώρες
Σε παρένθεση ο αριθμός των αθλητών από τις συνολικά 9 ομοσπονδίες μέλη της Ένωσης Βαλκανικών Ομοσπονδιών Στίβου που ανταγωνίζονται σε αυτό το πρωτάθλημα.

* (1)
* *(διοργανώτρια)* (2)
* (2)

* (1)
* (2)
* (2)

* (2)
* (2)
* (2)

## Παραπομπές



Κατηγορία:Αθλητισμός στη Βουλγαρία
Κατηγορία:Στίβος το 2012
Ουδέτερο

Το **ουδέτερο** - **ουδέτερος** είναι η λέξη ή ο όρος που αποδίδεται σε:

Κάποιον ή κάτι που βρίσκετε σε στάση "αναμονής" - δεν κάνει τίποτε, δεν λαμβάνει το μέρος κανενός,
μένει αμέτοχος σε συζητήσεις - δρώμενα - διενέξεις, (κρατάει ίσες αποστάσεις, "ουδέτερη στάση").
Τον όρο αυτό τον χρησιμοποιούμε πολλές φορές και "καταχρηστικά" θέλοντας να δηλώσουμε για κάτι που δεν έχει καμία σημασία ή αξία, ή είναι παντελώς αδιάφορο. (π.χ. "ουδέτερη γεύση" - ούτε γευστικό ούτε άγευστο).
 

## Ουδετερότητα της «οπτικής γωνίας»
Η ουδετερότητα της οπτικής γωνίας είναι η θεμελιώδης αρχή που ωφείλη να διέπει όλα τα μέσα που ασχολούνται με την πληροφόρηση, είτε αυτά είναι επιστημονικά περιοδικά είτε δημοσιογραφικά είτε ηλεκτρονικά ΜΜΕ (ράδιο - τηλεόραση - διαδίκτυο), όπου η πληροφορία καταγράφεται και μεταδίδεται με αντικειμενικότητα χωρίς την προσωπική άποψη του συντάκτη και φυσικά να εμπεριέχει εάν είναι δυνατόν όλες τις απόψεις. (Αυτός που γράφει ή μεταδίδει μία πληροφορία πρέπει να προσέχει πολύ ώστε να μην δηλώνει ή υπονοεί ή υπαινίσσεται ή ακόμη να μην προσπαθεί να παρασύρει τον αναγνώστη - ακροατή στις προσωπικές του απόψεις).   
 

## Ηλεκτρική ιδιότητα
*ηλεκτρικό φορτίο. Ουδέτερο ηλεκτρικό φορτίο είναι το φορτίο που  δεν είναι  ούτε θετικά ούτε αρνητικά φορτισμένο.

### Στοιχεία
*νετρόνιο. Το νετρόνιο είναι υποατομικό σωματίδιο ηλεκτρικά ουδέτερο.
*νετρίνο. Είναι επίσης ένα σωματίδιο πολύ ελαφρύ και είναι αφόρτιστο.

## Στρατιωτικός όρος
*Ουδέτερη ζώνη. Οριοθετημένη περιοχή που ορίζετε από τις αντιμαχόμενες πλευρές και συμφωνούν να μην υπάρχουν εντός αυτής της περιοχής συγκρούσεις - συρράξεις. 

## Πολιτική
*Στη πολιτική (ουδέτερος - ουδετερότητα) αναφερόμαστε συνήθως στη στάση που κρατάει κάποιος κυβερνητικός αξιωματούχος ή πολιτικός ή ακόμα κάποιο πολιτικό κόμμα απέναντι σε πολιτικές εξελίξεις - γεγονότα ή αποφάσεις που άπτονται των πολιτικών γεγονότων - εξελίξεων ή των κυβερνητικών αποφάσεων. Ουδετερότητα στην πολιτική κρατούν  και οι πολίτες της χώρας.  

## Μαγειρική
*Ουδέτερα υλικά στη μαγειρική είναι όλα εκείνα τα υλικά που χρησιμοποιούνται και δεν επηρεάζουν την γεύση του φαγητού, χρησιμοποιούνται κυρίως για την "διακόσμηση" - στόλισμα" των πιάτων. 

## Παραπομπές


## Σημειώσεις
Τσερμενίκε

Το **Τσερμενίκε** ή **Τσερμενίκα** είναι υψίπεδο στα βορειοανατολικά του Ελμπασάν, στην κεντρική Αλβανία. 

Στην διάρκεια του Μεσαίωνα, υπό την ονομασία *Τζερνικόν* ή *Τζερνικός*, αποτελούσε έδρα επισκοπής του Πατριαρχείου Κωνσταντινούπολης, ως υπεξούσια επισκοπεία της Αρχιεπισκοπής Δυρραχίου.

Στα μέσα του 15ου αιώνα, η περιοχή κυβερνείτο από τον Γκέργκι Αριανίτι, έναν από τους κυριότερους ηγέτες της αλβανικής αντίστασης απέναντι στην Οθωμανική Αυτοκρατορία. 

Στην διάρκεια του Β΄ Παγκοσμίου Πολέμου, η περιοχή ήταν επίκεντρο της Αλβανικής Αντίστασης απέναντι στην γερμανική κατοχή.

## Παραπομπές


Κατηγορία:Γεωγραφία της Αλβανίας
Κατηγορία:Περιοχές της Αλβανίας
Βασίλειος Γκορτζής

Ο **Βασίλειος Γκορτζής** (1891 - 1943) του Αντωνίου,   ήταν Έλληνας στρατιωτικός.

## Βιογραφία
Ακολούθησε στρατιωτική καριέρα και έλαβε μέρος σε όλους τους πολέμους. Κατά την Μικρασιατική Εκστρατεία υπήρξε υπασπιστής του Παπούλα.

Στην κυβέρνηση του Ιωάννη Μεταξά διετέλεσε Γενικός Διοικητής Ηπείρου από τις 15 Δεκεμβρίου 1937 έως τις 5 Αυγούστου 1938.

## Παραπομπές


Γκορτζης
Ερμηνεία κληρονομιάς

Η **ερμηνεία φυσικής και πολιτιστικής κληρονομιάς** αναφέρεται σε όλους τους τρόπους με τους οποίους επικοινωνούμε την πληροφορία σε έναν χώρο μη τυπικής εκπαίδευσης. Πιο συγκεκριμένα, είναι η επικοινωνία πληροφοριών σχετικά με τη φύση, την προέλευση και τον σκοπό ιστορικών, φυσικών ή πολιτιστικών αντικειμένων, τόπων ή φαινομένων μέσα από τη χρήση άμεσων μεθόδων (με ξεναγήσεις που ακολουθούν τις αρχές της ερμηνείας) ή έμμεσα (με φυλλάδια, πινακίδες και άλλα μέσα).  
thumb|Ξενάγηση ερμηνείας στο Εθνικό Πάρκο Circeo της Ιταλίας
Η ερμηνεία φυσικής και πολιτιστικής κληρονομιάς μπορεί να εφαρμόζεται σε Μουσεία, Αρχαιολογικούς Χώρους, Εθνικά Πάρκα, Κέντρα Ενημέρωσης, Βοτανικούς ή Ζωολογικούς Κήπους, Ενυδρεία αλλά και σε οποιοδήποτε άλλο χώρο φιλοξενεί και ευαισθητοποιεί το κοινό για τη φυσική και πολιτιστική μας κληρονομιά.
 
## Ορισμός
"Η ερμηνεία της φυσικής και πολιτιστικής κληρονομιάς είναι μία εκπαιδευτική δραστηριότητα που σκοπό έχει να αποκαλύψει τα μηνύματα και τις σχέσεις χρησιμοποιώντας αυθεντικά αντικείμενα, με βιωματικές δράσεις και επεξηγηματικά μέσα, αντί απλώς να μεταδίδει στεγνές πληροφορίες." Freeman Tilden

## Οι αρχές του Tilden
To 1957, ο Freeman Tilden στο βιβλίο του "Interpreting Our Heritage" όρισε τις έξι αρχές της ερμηνείας:
# Κάθε ερμηνεία που δε συνδέει με κάποιον τρόπο αυτό που φαίνεται ή περιγράφεται με την προσωπικότητα ή την εμπειρία του επισκέπτη παραμένει στείρα
# Η πληροφορία, από μόνη της, δεν αποτελεί ερμηνεία. Ερμηνεία είναι η αποκάλυψη που βασίζεται στην πληροφορία. Αν και η ερμηνεία και η πληροφορία είναι τελείως διαφορετικά πράγματα, ωστόσο η ερμηνεία περιλαμβάνει πληροφορίες
# Η ερμηνεία είναι μία τέχνη που συνδυάζει πολλές τέχνες, είτε αυτό που παρουσιάζει είναι επιστημονικού, ιστορικού ή αρχιτεκτονικού χαρακτήρα. Κάθε τέχνη, σε κάποιον βαθμό, διδάσκεται.
# Κύριος σκοπός της ερμηνείας δεν είναι η διδασκαλία, αλλά η πρόκληση.
# Η ερμηνεία πρέπει να στοχεύει στο να παρουσιάσει κάτι ολοκληρωμένο παρά ένα τμήμα του, και πρέπει να απευθύνεται σε ολόκληρο τον άνθρωπο παρά σε κάποια πλευρά του.
# Η ερμηνεία για παιδιά (ας πούμε ως την ηλικία των δώδεκα) δεν πρέπει να είναι μία απλοποίηση της παρουσίασης για τους ενήλικες, αλλά οφείλει να ακολουθεί μία ολοκληρωτικά διαφορετική προσέγγιση. Για να γίνει άριστα απαιτείται ένα ξεχωριστό πρόγραμμα.

Το 2002 οι Larry Beck και Ted Cable στο βιβλίο τους "Interpretation for the 21st Century - Fifteen Guiding Principles for Interpreting Nature and Culture" ανέπτυξαν τις βασικές αρχές του Tilden προσθέτοντας ακόμη άλλες εννέα σε αυτές.

## Εξωτερικοί σύνδεσμοι

* Εγχειρίδιο "Ξενάγηση Ερμηνείας: μιλώντας στον κόσμο για την κληρονομιά μας" από το πρόγραμμα HeriQ
* Heritage Interpretation
* Interpret Europe
* National Association for Interpretation
* Association for Heritage Interpretation

Κατηγορία:Εκπαίδευση
Κατηγορία:Περιβάλλον
Κατηγορία:Πολιτιστική κληρονομιά
Κατηγορία:Ερμηνευτική
Μάρκος Ζέρβας

Ο **Μάρκος Ζέρβας** (1920 - 23 Ιουνίου 2003) ήταν Έλληνας σκηνογράφος, διευθυντής παραγωγής και συγγραφέας. Η καριέρα του είναι άρρηκτα συνδεδεμένη με την πορεία της κινηματογραφικής εταιρείας Φίνος Φιλμ, συμμετέχοντας σε 152 ταινίες της, ακόμη κι ως τεχνικός και ηχολήπτης, εκτός από σκηνογράφος και διευθυντής παραγωγής.

## Βιογραφικά στοιχεία
### Φίνος Φιλμ
Ο Ζέρβας γεννήθηκε στην Αθήνα το 1920. Συνεργάστηκε με το Φιλοποίμενα Φίνο, από το 1939, τότε με την εταιρεία Ελληνικά Κινηματογραφικά Στούντιο, που ήταν νεοσύστατη και θεωρείται πρόδρομος της Φίνος Φιλμ. Από το 1952, σχεδόν, συμμετείχε σχεδόν σε όλες της ταινίες της εταιρείας, ως σκηνογράφος, και από το 1958 έως το 1977, όπου και έπαψε τη λειτουργία της η εταιρεία, ως διευθυντής παραγωγής. Μεταξύ των σπουδαιότερων ταινιών που συμμετείχε ως σκηνογράφος, πρέπει να θεωρούνται οι εξής: το *[[Η ωραία των Αθηνών]]*, το  *[[Ούτε γάτα, ούτε ζημιά|Ούτε γάτα, ούτε ζημία]]*, το *[[Λατέρνα, φτώχεια και φιλότιμο]]*, το *[[Η θεία απ' το Σικάγο]]* κ.ά. Ενώ ως διευθυντής παραγωγής, δεδομένου ότι υπήρξε από το 58 έως το 77, συναντώνται και οι γνωστότερες ταινίες της εταιρείας, όπως το *[[Ο Ηλίας του 16ου (ταινία, 1959)|Ο Ηλίας του 16ου]]*,  το *[[Μακρυκωσταίοι και Κοντογιώργηδες (ταινία)|Μακρυκωσταίοι και Κοντογιώργηδες]]*, *[[Το ξύλο βγήκε από τον παράδεισο]]*, *[[Ο ατσίδας]]* και πολλά άλλα. Μετά το τέλος της εταιρείας ο Ζέρβας ασχολήθηκε με διάφορες παραγωγές της τηλεόρασης και του κινηματογράφου. Τέλος, μετράει πάνω από 200 συμμετοχές σε ταινίες.

### Συγγραφικά, άλλα και θάνατος
Ο Ζέρβας, επίσης, ασχολήθηκε με τη ζωγραφική και το κολάζ. Έργα του, μάλιστα, εκτέθηκαν δις στην Αθήνα το 1989, και μία φορά στην Ερμούπολη της Σύρου, το 2001.

Ενώ, το 2003, κυκλοφόρησε το βιβλίο: *Φίνος Φιλμ 1939-1977* *(Ο μύθος και η πραγματικότητα)*, ένα σπάνιο ντοκουμέντο στα πρώτα χρόνια της εταιρείας, και των προσπαθειών του Φίνου, προπολεμικά και μεταπολεμικά. Παρόλα αυτά, είκοσι μέρες μετά την παρουσίαση του βιβλίου αυτού, πεθαίνει σε ηλικία 83 ετών, από ανακοπή καρδιάς.

## Παραπομπές


## Εξωτερικοί σύνδεσμοι
* Ο Μάρκος Ζέρβας στο IMDb.com
* O Μάρκος Ζέρβας  στο 90lepta.com

Κατηγορία:Έλληνες σκηνογράφοι
Κατηγορία:Έλληνες ζωγράφοι του 20ού αιώνα
Κατηγορία:Έλληνες συγγραφείς του 20ού αιώνα
Κατηγορία:Έλληνες παραγωγοί ταινιών
Κατηγορία:Έλληνες ζωγράφοι του 21ου αιώνα
Χιρονόμπου Σακαγκούτσι

Ο **Χιρονόμπου Σακαγκούτσι** (, Χέπμπορν: Sakaguchi Hironobu, 15 Νοεμβρίου 1962) είναι Ιάπωνας σχεδιαστής, σκηνοθέτης και παραγωγός βιντεοπαιχνιδιών και πρώην σκηνοθέτης ταινιών. Είναι ο δημιουργός της σειράς *[[Final Fantasy]]*, και είχε μία μεγάλη καριέρα στο χώρο του gaming πουλώντας πάνω από 100 εκατομμύρια αντίγραφα παιχνιδιών παγκοσμίως. Το 2004 παραιτήθηκε από τη Square Enix και ίδρυσε το στούντιο Mistwalker.

## Πρώιμα χρόνια
Ο Σακαγκούτσι γεννήθηκε στις 15 Νοεμβρίου του 1962 στο Χιτάτσι της Ιαπωνίας. Σπούδαζε ηλεκτρονική τεχνολογία στο Yokohama National University, αλλά παράτησε τις σπουδές του το 1983.

## Παραπομπές


## Εξωτερικοί σύνδεσμοι

*Χιρονόμπου Σακαγκούτσι  προφίλ, συνεντεύξεις και γκαλερί φωτογραφιών στη Square Haven People Database
*Χιρονόμπου Σακαγκούτσι στο Twitter
*Επίσημη ιστοσελίδα της Mistwalker

Κατηγορία:Final Fantasy
Κατηγορία:Square Enix
Κατηγορία:Ιάπωνες σκηνοθέτες βιντεοπαιχνιδιών
Κατηγορία:Ιάπωνες παραγωγοί βιντεοπαιχνιδιών
Κατηγορία:Ιάπωνες σχεδιαστές βιντεοπαιχνιδιών
Έξω οι κλέφτες

Ο τίτλος **Έξω οι κλέφτες** μπορεί να αναφέρεται:

*Έξω οι κλέφτες! (ταινία), στην ταινία του 1961
*Έξω οι κλέφτες! (θεατρικό), στο θεατρικό έργο στο οποίο βασίστηκε η ταινία.
Η Επιστροφή

Ο τίτλος ***Η επιστροφή*** μπορεί να αναφέρεται στα εξής λήμματα:

* ''Η Επιστροφή'' (ταινία, 2007), ελληνική ταινία
* ''Η Επιστροφή'' (ταινία, 2015), αμερικανική ταινία
* ''Η Επιστροφή'' (τηλεοπτική σειρά)
Ερόικα

Ο τίτλος **Ερόικα** μπορεί να αναφέρεται:

*Ερόικα (ταινία)
*Ερόικα (μυθιστόρημα)
Λευτέρης Κωνσταντινίδης

Ο **Λευτέρης (Ελευθέριος) Κωνσταντινίδης** (Θεσσαλονίκη, 15 Δεκεμβρίου 1940 – 31 Ιανουαρίου 2026) ήταν Έλληνας οδοντίατρος, πανεπιστημιακός και πολιτικός, που διετέλεσε βουλευτής Α΄ Θεσσαλονίκης του ΠΑΣΟΚ από το 1990 μέχρι το 1996.

## Βιογραφικό
Γεννήθηκε στην Περιχώρα Δράμας,στις 15 Δεκεμβρίου του 1940 και όχι στις 13 Οκτωβρίου 1939 όπως ήταν καταγεγραμμένος. Σπούδασε στην οδοντιατρική σχολή του Αριστοτελείου Πανεπιστημίου Θεσσαλονίκης (ΑΠΘ) και συνέχισε τις σπουδές του στη Σουηδία, ως Ορθοδοντικός. Αναγορεύθηκε διδάκτορας του Πανεπιστημίου Καρολίνσκα της Στοκχόλμης, στο οποίο δίδαξε επί σειρά ετών.

Εκλέχθηκε βουλευτής Α΄ Θεσσαλονίκης με το ΠΑΣΟΚ το 1990 και επανεκλέχθηκε το 1993.

Απεβίωσε στις 31 Ιανουαρίου 2026, σε ηλικία 85 ετών.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Α΄ Θεσσαλονίκης
Κατηγορία:Μέλη του Πανελλήνιου Απελευθερωτικού Κινήματος
Παναγής Μπενετάτος

Ο **Παναγής Μπενετάτος** του Αναστασίου (1931) είναι Έλληνας οικονομολόγος και πολιτικός που διετέλεσε βουλευτής του ΠΑΣΟΚ και διοικητής κρατικών οργανισμών.

## Βιογραφικό
Γεννήθηκε το 1931 στην Κεφαλλονιά. Σπούδασε οικονομικά και οικονομικά μαθηματικά στο Πανεπιστήμιο Νοτίου Ιλλινόις στις ΗΠΑ, του οποίου αναγορεύθηκε διδάκτορας. Διετέλεσε καθηγητής οικονομικών στο Καθολικό Πανεπιστήμιο της Αμερικής στην Ουάσινγκτον.

Το 1983, όταν ο τότε υπουργός Εθνικής Οικονομίας Γεράσιμος Αρσένης προχώρησε στην επιθετική κρατικοποίηση της τσιμεντοβιομηχανίας ΑΓΕΤ-ΗΡΑΚΛΗΣ, με καθαίρεση και δικαστική δίωξη των μελών της οικογένειας Τσάτσου, ο Παναγής Μπενετάτος τοποθετήθηκε πρόεδρος του διοικητικού συμβουλίου της εταιρείας. Επίσης, διετέλεσε και πρόεδρος του Οργανισμού Ανασυγκρότησης Επιχειρήσεων (ΟΑΕ).

Εκλέχθηκε βουλευτής Κεφαλλονιάς το 1990 με την υποστήριξη του ΠΑΣΟΚ και του ενιαίου Συνασπισμού, και επανεκλέχθηκε το 1993.

## Παραπομπές


Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Κεφαλληνίας
Τελικός Κυπέλλου Αγγλίας 2002

Ο **Τελικός Κυπέλλου Αγγλίας [[2002]]** διεξήχθη στις 4 Μαΐου 2002 στο Μιλλένιουμ Στέιντιουμ στο Κάρντιφ. Ήταν ο 122ος τελικός της αρχαιότερης ποδοσφαιρικής διοργώνωσης στον κόσμο και αναμετρήθηκαν οι Άρσεναλ και η Τσέλσι.Η Άρσεναλ κατέκτησε το Κύπελλο κερδίζοντας με 2-0 την  Τσέλσι.Διατητήτης του αγώνα ήταν ο Μάικ Ράιλι.

## Ο αγώνας

 
Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2002
Τελικός Κυπέλλου Αγγλίας 2001

Ο **Τελικός Κυπέλλου Αγγλίας 2001** διεξήχθη στις 12 Μαΐου 2001 στο Μιλλένιουμ Στέιντιουμ στο Κάρντιφ. Ήταν ο 120ος τελικός της αρχαιότερης ποδοσφαιρικής διοργάνωσης στον κόσμο και αναμετρήθηκαν η Λίβερπουλ και η  Άρσεναλ. Η Λίβερπουλ κατέκτησε το Κύπελλο κερδίζοντας με 2-1 την Άρσεναλ. Διαιτητής του αγώνα ήταν ο Στήβ Νταν.

## Ο αγώνας

Κατηγορία:Τελικοί κυπέλλου Αγγλίας
Κατηγορία:Ποδόσφαιρο το 2001
Κύπελλο Πρωταθλητριών Ποδοσφαίρου Ωκεανίας 2016

Το **Κύπελλο Πρωταθλητριών Ποδοσφαίρου Ωκεανίας 2016** είναι η 14η διοργάνωση του Κυπέλλου Πρωταθλητριών Ποδοσφαίρου Ωκεανίας, που διοργανώνεται από την ΟΦΚ. Η Όκλαντ Σίτι έχει κατακτήσει τον τίτλο τις 5 προηγούμενες φορές κατέχοντας το ρεκόρ των περισσότερων συνεχόμενων (5) αλλά και συνολικών κατακτήσεων του τροπαίου (7). Η πρωταθλήτρια θα εκπροσωπήσει την ΟΦΚ στο Παγκόσμιο Κύπελλο Συλλόγων 2016.

## Ομάδες που συμμετέχουν

## Τοποθεσίες Ομάδων

## Πρόγραμμα αγώνων

## Προκριματικός Όμιλος
Από εδώ προκρίνεται μόνο η 1η του ομίλου.

----

----

----

----

----

## Φάση Ομίλων

### Γκρουπ Δυναμικότητας
} Νικήτρια Προκριματικών
|}

### 1ος Όμιλος

----

----

----

----

----

### 2ος Όμιλος

----

----

----

----

----

### 3ος Όμιλος

----

----

----

----

----

## Κατάταξη ομάδων στην 2η θέση
Η καλύτερη δεύτερη προκρίνεται στα ημιτελικά της διοργάνωσης.

## Πίνακας Φάσης Νοκ-Άουτ

Στη φάση νοκ-άουτ προκρίνονται οι πρώτες ομάδες κάθε ομίλου και η καλύτερη δεύτερη ομάδα. Όλοι οι αγώνες είναι μονοί και διεξήχθησαν στο QBE Stadium στο Όκλαντ το διάστημα 20-23 Απριλίου 2016.

### Ημιτελικοί

----

### Τελικός

## Κατάταξη

## Πήγες
* Champions League oceaniafootball.com

Κατηγορία:Ποδόσφαιρο στην Ωκεανία